KISKŐRÖS VÁROS POLGÁRMESTERE

ELŐTERJESZTÉS
(sürgősséggel a Képviselő-testület 2026. március 18-i ülésére)

TÁRGY: 	ASC KISKŐRÖS EGYESÜLET NÉVHASZNÁLAT IRÁNTI KÉRELME

Rimár Tamás az ASC Kiskőrös Egyesület elnöke kérelmet nyújtott be Kiskőrös Város Önkormányzatához, melynek értelmében a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény és a sportról szóló 2004. évi I. törvény alapján működő egyesület létrehozását határozta el.

Az egyesület az „ASC Kiskőrös Egyesület” elnevezést kívánja viselni, amely névhasználathoz az Önkormányzat hozzájárulása szükséges.

Az egyesület célja az autó- és motorversenyzés sportágak népszerűsítése, tagjai részére versenyzési lehetőségek biztosítása, a technikai sportok utánpótlás-nevelésének biztosítása, valamint részvétel a Magyar Nemzeti Autósport Szövetség és a Magyar Nemzeti Motorsport Szövetség által kiírt bajnokságokon. A sportegyesület szakosztályokat hozhat létre a különféle sportágakra, melyek meghatározzák a hosszabb és rövidebb távú terveiket. Alapvető céljuk tehát szervezeti versenyzők kineveléséhez, folyamatos nemzetközi szerepléséhez hozzásegítése.

Az Egyesület alapvető tevékenysége szabadtéri vagy fedett pályás sportrendezvények szervezése és lebonyolítása hivatásos vagy amatőr sportolók számára, sportedzések szervezése és lebonyolítása, a tagok szakosztályi versenyeken való részvételére felkészítés, szakosztályi versenyek szervezése és lebonyolítása, valamint sportoktatás, képzés, reklámfelületek értékesítése.
 
A civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21. § (4) bekezdésében foglaltakra figyelemmel, - „Ha a szervezet neve olyan elnevezést tartalmaz, amelyhez másnak jogi érdeke fűződik, a kérelemhez csatolni kell a jogosult hozzájárulását tartalmazó nyilatkozatot” – az egyesület a nevében a Kiskőrös város nevét fel kívánja tüntetni.

A hatályos jogszabályok értelmében figyelemmel arra, hogy az egyesület a nevében a Kiskőrös Város nevét fel kívánja tüntetni, szükséges Kiskőrös Város Önkormányzatának hozzájárulása.

A fentiek alapján javaslom a határozat-tervezetben foglaltak elfogadását.

Kiskőrös, 2026. március 10.
	Domonyi László s.k.,
	polgármester 

HATÁROZAT - TERVEZET
A Képviselő-testület 

1. a civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21. § (4) bekezdésében foglaltakra figyelemmel- hozzájárul ahhoz, hogy az ASC Kiskőrös Egyesület a város nevét az egyesület nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.

Felelős: 	polgármester
Határidő: 	azonnal




